  Анжелика Тихонова корреспондент Москваын 22-25 оштолэзе SportB2B Expo&Forum 2019 форум ортче. Со улсын 23-тӥ оштолэзе 2018-тӥ арлы йылпумъянъёсъя спортэн вырон интыосъя но ӵектосъёсъя арысь аре сётӥськись SportsFacilities премиез сӥё-дано сётон радъяськиз. Со сярысь Физкультурая, спортъя но егитъёсын ужан политикая министерстволэн пресс-службаез ивортэ. «Спортэн тужгес эшъяськись улосвыл» номинациын премиез Удмурт элькун утӥз. Данъет спортын вормонъёс но азинсконъёс понна сётӥськиз. Премиез Удмуртиысь физкультурая, спортъя но егитъёсын ужан политикая министр Наталья Гольцова басьтӥз. SportB2B Expo&Forum форум улсын пӧртэм ужрадъёс ортчо. Кылсярысь, конференция, кудаз люкаськемъёс спортэз но каръёсысь спорт инфраструктураез азинтонъя юанъёсты пертчо, озьы ик ас ортчем сюресэнызы люкисько. Тодэ вайытом, Удмуртиысь спортсменка ыбылӥськонъя Дунневыл кубоклэн люкетаз вормиз. Тегъёс: Спорт Удмуртия форум НатальяГольцова  